Star Wars: The Clone Wars (televisiosarja)

Star Wars: The Clone Wars on tieteisfiktiivinen animaatiosarja, joka sijoittuu George Lucasin luomaan Tähtien sota -universumiin. Sarjan tapahtumat sijoittuvat Kloonien hyökkäyksen (2002) ja Sithin koston (2005) väliin ja sen pilottijaksona toimi elokuvateattereissa 15. elokuuta 2008 julkaistu samanniminen animaatioelokuva. Sarjaa on esitetty Yhdysvalloissa loppuvuodesta 2008 lähtien, ja Suomessa ensiesiintyminen tapahtui 17. tammikuuta 2009. Yhdysvalloissa sarjan viisi ensimmäistä kautta esitettiin Cartoon Networkilla, mutta kuudes tuotantokausi on julkaistiin suoraan Netflixiin aiempien kausien kanssa. Sarja päättyi alun perin 7. maaliskuuta 2014 ja osa toteuttamattomista jaksoista julkaistiin kirjoina ja sarjakuvina projektina The Clone Wars Legacy saman vuoden elokuusta alkaen.

Lucasfilmin animaatio-ohjaaja Dave Filoni paljasti kuitenkin vuoden 2018 San Diego Comic-Conissa että The Clone Warsille toteutettaisiin vielä 12 jakson mittainen seitsemäs tuotantokausi, jonka jaksot julkaistiin Disney+:aan viikoittain 21. helmikuuta 2020 alkaen ja koko sarjan päätösjakso julkaistiin poikkeuksellisesti Star Wars -päivänä 4. toukokuuta 2020.

 Äänirooleissa 
 Alkuperäiset 
 Päärooleissa 

 Sivurooleissa 

 Vierailevat 

 Suomenkieliset 
Ainoastaan seitsemäs tuotantokausi on jälkiäänitetty suomeksi.

Suomenkielisen version ohjauksesta vastaa Petri Hanttu ja käännöksestä Aki Heinlahti.Tiedot perustuvat sarjan lopputeksteihin.

 Julkaisu 

 Vastaanotto ja arvostelu 
Tammikuussa 2009 IGN-sivuston laatiman sadan parhaan animaatiosarjan listan mukaan Star Wars: The Clone Wars oli sijalla 89.TOP 100 Animated Series IGN Tammikuu 2009 Viitattu 30.6.2009 

 The Clone Wars Legacy 
Vaikka maaliskuussa 2013 alun perin ilmoitettiin, että sarja lopetettaisiin kuudenteen tuotantokauteen, oli vielä joitain tarinoita, joita ei koskaan julkaistu. Syyskuusta 2014 alkaen Lucasfilm julkaisi monet näistä tarinoista sarjakuvina, kirjoina tai viimeistelemättöminä tarinakeloina. Kehno satsi -tarina () kuitenkin viimeisteltiin lievästi muutettuna, kun sarja päätettiin tuoda takaisin vielä seitsemännelle ja viimeiselle tuotantokaudelle.

 Sarjakuvat ja kirjat 
 Darth Maul: Son of Dathomir 
Neljä jaksoa, ”The Enemy of My Enemy”, ”A Tale of Two Apprentices”, ”Proxy War” ja ”Showdown on Dathomir”, joiden tapahtumat sijoittuivat viidennen tuotantokauden jälkeiseen aikaan,Darth Maul: Son of Dathomir, paperback edition sovitettiin sarjakuvaksi nimeltä Darth Maul: Son of Dathomir, jonka Dark Horse Comics julkaisi elokuussa 2014. Tämä oli viimeinen Tähtien sota -sarjakuva, joka julkaistiin ennen kuin sarjakuvien lisenssi palautui Marvel Comicsille. Tarina kertoi Maulin vaiheista viidennen tuotantokauden jälkeen, kun hän pakenee Darth Sidiousin käsistä.

 Dark Disciple 
Christie Golden kirjoitti kahdeksasta jaksosta, ”Lethal Alliance”, ”The Mission”, ”Conspirators”, ”Dark Disciple”, ”Saving Vos, Part I”, ”Saving Vos, Part II”, ”Traitor” ja ”The Path”, romaanin nimeltä Dark Disciple, joka julkaistiin 7. heinäkuuta 2015. Tarina kertoi Voiman pimeän puolen hylänneen Asajj Ventressin ja häneen rakastuneen Quinlan Vosin aikeista kukistaa kreivi Dooku.

 Tarinakelat 
Näiden tarinoiden jaksot oli julkaistu Tähtien sodan omille nettisivuille. Niiden animointia ei ollut saatu täysin valmiiksi, mutta ne olivat täysin ääninäyteltyjä.

Crystal Crisis on Utapau
Syyskuussa 2014 julkaistiin neljän keskeneräiseksi jääneen jakson, ”A Death on Utapau”, ”In Search of the Crystal”, ”Crystal Crisis” ja ”The Big Bang”, tarinakelat. Tarina kertoi Obi-Wanin ja Anakinin tehtävästä tutkia Utapaulla separistien yritystä solmia kyberkristallien käyttöä koskeva asesopimus sekä Anakinin tuntemuksista sen jälkeen, kun Ahsoka oli eronnut jediritarikunnasta. Tarinakela julkaistiin kuudennen tuotantokauden Blu-rayllä.

 Kehno satsi 
Tarinakela jaksoista ”Kehno satsi”, ”Kaiun jäljillä”, ”Keeradakien siivillä” ja ”Keskeneräistä tehtävää” esitettiin Star Wars Celebration Anaheim -tapahtumassa 17. huhtikuuta 2015 ja myöhemmin Tähtien sodan virallisilla nettisivuilla 29. huhtikuuta 2015. Myöhemmin animoinniltaan viimeistellyt mutta tarinaltaan muokatut versiot näistä jaksoista julkaistiin seitsemännen tuotantokauden ensimmäisinä jaksoina.

 Lähteet 
 MTV3:n sivusto sarjasta

 Huomioita 

Viitteet

Aiheesta muualla
Star Wars: The Clone Wars Wookieepediassa 
Star Wars: The Clone Wars Jedipediassa
Star Wars.comissa 

Luokka:2000-vuosikymmenen piirrossarjat
Luokka:2010-luvun piirrossarjat
Luokka:2010-luvun yhdysvaltalaiset scifi-sarjat
Luokka:Cartoon Networkin televisio-ohjelmat
Luokka:Netflix-alkuperäissarjat
Luokka:Disney+-alkuperäissarjat
Luokka:Tietokoneanimaatiosarjat
Luokka:Tähtien sota
Luokka:Elokuviin perustuvat televisiosarjat